text: Tekniske undersøgelser skal klarlægge voldsom dødsbrand
  10 oktober 2016 kl. 04.56
  Mandag fortsætter de tekniske undersøgelser efter en voldsom dødsbrand søndag eftermiddag  i en villa i Haderslev.
  Politiets brandteknikere skal mandag forsøge at finde frem til årsagen for en voldsom brand søndag eftermiddag, hvor en kvinde brændte inde i en villa på Grønlandsvej i Haderslev.
  - Vi er mandag formiddag i gang med undersøgelser på brandstedet for at fastslå brandårsagen, oplyser leder af lokalpolitiet i Haderslev, Jacob Ulvedal Andersen til TV SYD.
  Den omkomne er endnu ikke formelt identificeret - men politiet arbejder ud fra en antagelse om, at der er tale om villaens 60-årige kvindelige beboer. Det var en pårørende til den 60-årige, der opdagede branden og slog alam kl. 16.25.
  Kvinde indebrændt i villa, Grønlandsvej i Haderslev. Der skal foretages tekniske undersøgelser på stedet. Intet yderligere p.t. #politidk
  
  